Eduard Brindfeldt

**Eduard Brindfeldt** (sündinud 15. oktoobril 1962 Usbekistanis Fergana orus Kokandi linnas) on eesti haridustegelane.

## Elulugu

Tema isa on kreeklane ja ema eestlane, Eestis on ta elanud alates 1962. aastast. 
### Haridus
Õppinud Tallinna 42. Keskkoolis. Pärast kaheksandat klassi astus Tallinna Polütehnikumi, mille lõpetas 1983. aastal kiitusega. Samal aastal astus Tallinna Polütehnilisse Instituuti (TPI).

Kaitses doktorikraadi 2013, (juh) Elmo Pettai, Visuaalselt struktureeritud meetodid ja vahendid tootmise automatiseerimiseks, Tallinna Tehnikaülikool, Energeetikateaduskond, Elektrotehnika instituut.

### Töökäik
Pärast TPI lõpetamist asus tööle Tallinna 19. Tehnikakooli elektri- ja automaatika õpetajaks. Tehnikakoolis õppis kolm aastat, misjärel läks õppima Usuteaduste Instituuti. Usuõpingud lõpetas Venemaa Luterlikus Akadeemias. Õpingute ajal töötas ta Peterburi Jaani kiriku diakonina.

1998. aastal tuli Venemaa ebakindla majandusliku ja poliitilise situatsiooni tõttu tagasi Eestisse ja rajas siin oma äri, mis tegeles infotehnoloogia, disaini ja kujundusega. 2002. aastast töötas Tallinna Tööstushariduskeskuses elektroonika ja automaatika kutseõpetajana.

2010. aastast töötas ta Tallinna Tööstushariduskeskuse mehaanika- ja elektroonika osakonna juhatajana, 2022. aasta seisuga on Tallinna Tööstushariduskeskuse tehnoloogiadirektor.

Lisaks õppetööle on panustanud õppematerjalide arendamisse, kutseeksamitesse, osalenud Kutsekoja kutsestandardite loomises ja uuendamises, samuti Eesti Masinatööstuse Liidu kutseandmise komisjoni töös. 

### Loometöö ja projektid
2019–2022 INLEARC projekti eesmärgiks on töötada välja metoodika ja tehisintellektipõhised uudsed õppematerjalid robootika ja mehhatroonika vallas kutseõppeasutuste e-õppe platvormidel kasutamiseks. Suurt tähelepanu pööratakse visualiseerimisele, virtualiseerimisele ja selle kaudu reaalsete robootika töökohtade (3D ja 360-kraadi põhimõttel) õpetamisele. Projekti eesmärgiks on tuginedes tööstuse vajadustele mitmekesistada ja uuendada nii õppeprotsessi (virtuaalse töökoha toomine õppeklassi) kui õppematerjale, sealhulgas kasutades probleemõppe ja mängupõhimõtteid. Kutseõppe õpilaste teadmised ja oskused vastavad selle abil rohkem tööstuse vajadustele ning nad on tööturul konkurentsivõimelisemad. Tööstusettevõtetel on tööturult lihtsam leida vastavate oskustega robootika- ja mehhatroonikaspetsialiste. (Tallinn, Innovaatiliste Masinaehituslike Tootmissüsteemide Tehnoloogiate Arenduskeskus IMECC (Innovative Manufacturing Engineering Systems Competence Centre - IMECC) ).

1914–1916 Projekti “New didactical approach in mechatronics vocational education – NEDIA” (“Uus didaktiline lähenemine mehhatroonika valdkonna kutseõppes – NEDIA”), Erasmus+ Programmi Võtmetegevus 2: Strateegiline partnerlus suunal koordineerib riikliku büroona Archimedes. (Innovaatiliste Masinaehituslike Tootmissüsteemide Tehnoloogiate Arenduskeskus IMECC (Innovative Manufacturing Engineering Systems Competence Centre - IMECC) ).

SA INNOVE projektis „Kutseõppe riiklike õppekavade rakendumist toetavate õppematerjalide koostamine“ osalemine, õpiku "Mehhatroonika komponendid" väljatöötamine 2014–2015.

Osales "Tootmise automatiseerimise õppekava ja uuenduslike õppevahendite arendamine väikese ja keskmise suurusega ettevõtete töötajatele" rahvusvahelises Gabrovo projektis (teemaks on pneumo- ja hüdrotäiturid) - 2009–2011.

Energia- ja geotehnika doktorikooli interdistsiplinaarne uurimisprojekt Teema: „Toote valmistusmoodulite energiatõhus juhtimine“ 2010-2013

Sisetööde elektriku, tase 4 õppekava välja töötamine, projekti „Kutsehariduse korralduse ja õppekavade reform“ raame .

Kutseõppeasutuste „Elektroonika ja automaatika erialade riiklik õppekava“ välja töötamine ja töögrupi juhtimine.

2020. aastal valiti aasta kutseõpetajaks.

### Tegevus poliitikas
Brindfeldt kuulub aastast 2020 erakonda Eesti 200. Ta kandideeris 2025. aasta kohaliku omavalitsuse volikogude valimistel Haabersti linnaosas, kogus 15 häält ning ei osutunud valituks.

## Publikatsioone
* Brindfeldt, Eduard; Rottenberg, Virgo; Lepiksoo, Urmo (2014). Mehhatroonika komponendid Õppematerjal kutsekoolidele. Tallinn: SA Innove.  
* Brindfeldt, Eduard (2013). Visuaalselt struktureeritud meetodid ja vahendid tootmise automatiseerimiseks. (Doktoritöö, Tallinn University of Technology). Tallinna Tehnikaülikool. 
* Brindfeldt, E.; Müür, M.; Pettai, E. (2012). Description of Learning Methods Using Sixdimensional Space Framework. *15th International Power Electronics and Motion Control Conference, EPE-PEMC 2012 ECCE Europe, Novi Sad,.* IEEE, 1−8. 
* Brindfeldt, E.; Müür, M. (2012). Student and Employer Satisfaction Survey Concerning Acquisition of Production Automation Related Disciplines at Tallinn University of Technology. *12th International Symposium "Topical Problems in the Field of Electrical and Power Engineering * Doctoral School of Energy and Geotechnology II": 12th International Symposium "Topical Problems in the Field of Electrical and Power Engineering" and "Doctoral School of Energy and Geotechnology II", Kuressaare, Estonia, 11.06-16.06.2012.* Ed. Rain Lahtmets. Tallinn, Estonia: Elektriajam, 56−59. 
* Brindfeldt, E.; Müür, M.; Pettai, E. (2012). Description of Teaching Processes Using Six-Dimensional Space Framework. *11th International Symposium "Topical Problems in the Field of Electrical and Power Engineering". Doctoral school of energy and geotechnology. II : Pärnu, Estonia, January 16-21, 2012.* Ed. J. Zakis. Tallinn: Elektriajam, 76−83. 
* Brindfeldt, E.; Grinko, A.; Müür, M. (2011). Some Aspects of Blended Learning for Tallinn University of Technology and Tallinn Center of Industrial Education. *7th International Conference-Workshop Compatibility and Power Electronics (CPE2011) Conference Proceedings: 7th International Conference-Workshop Compatibility and Power Electronics (CPE2011), Tallinn, Estonia, June 01-03, 2011.* IEEE, 365−370. 
* Brindfeldt, E.; Grinko, A.; Müür, M. (2011). Course of automation in industrial processes based on the blended learning approach. *10th International Symposium "Topical Problems in the Field of Electrical and Power Engineering", Doctoral School of Energy and Geotechnology II: 10th International Symposium ""Topical Problems in the Field of Electrical and Power Engineering * Doctoral School of Energy and Geotechnology II", Pärnu, Estonia, 10.01-15.01.2011.* Ed. Rain Lahtmets. Tallinn, Estonia: Estonian Society of Moritz Hermann Jacobi, 187−192. 
* Brindfeldt, Eduard; Müür, Margus; Pettai, Elmo. (2011). Description of Teaching Processes Using Six-dimensional Space Framework. In: 11th International Symposium PÄRNU 2012 “TOPICAL PROBLEMS IN THE FIELD OF ELECTRICAL AND POWER ENGINEERING” (164−169).. Tallinna Tehnikaülikool. 
* Brindfeldt, E.; Pettai, E.; Hõimoja, H.; Beldjajev, V. (2011). Изпълнителни устройства в индустриалната автоматизация. Izdatelstvo "EKS-PRES". 
* Brindfeldt, E.; Pettai, E.; Hõimoja, H.; Beldjajev, V. (2011). Aktoren in Der Industriellen Automatisierung. Izdatelstvo EKS-PRESS. 
* Brindfeldt, E; Pettai, E.; Hõimoja, H.; Beldjajev, V. (2011). Täiturid tööstusautomaatikas. Tallinn University of Technology Press.  
* Brindfeldt, E.; Pettai, E.; Hõimoja, H.; Beldjajev, V. (2011). Actuators in Industrial Automation. Tallinna Tehnikaülikooli Kirjastus.
* Brindfeldt, E.; Grinko, A. (2010). Servo drives - the use and importance in teaching mechatronics. *EPE-PEMC 2010 14th International Power Electronics and Motion Control Conference.* IEEE, T14-12−T14-17 .10.1109/EPEPEMC.2010.5606816. 
* Brindfeldt, Eduard; Grinko, Aleksandr (2010). Elements of TRIZ in the course "Building Automation". TOPICAL PROBLEMS IN THE FIELD OF ELECTRICAL AND POWER ENGINEERING (159−165).. Pärnu, Estonia, June 14-19, 2010: Tallinna Tehnikaülikool. 
* Brindfeldt, Eduard; Grinko, Aleksandr (2010). Flexible approach of professional competences in times of economic downturn. In: TOPICAL PROBLEMS IN THE FIELD OF ELECTRICAL AND POWER ENGINEERING (158−165).. Tallinn: Tallinn Technical University. 
* Kutseõpetajate erialase kompetentsuspõhise täienduskoolituse juhtimine ja korraldamine kutseõppeasutuses (Tallinna Tööstushariduskeskuse näitel). Tallinna Ülikool, 2008.

## Välislingid
*